《冬夜李仲玉寓所》
宋代·张埴

门关晡半掩，鸟雀远相呼。
星宿生圭窦，春风在石炉。
不胜亲友念，有恨岁年徂。
坐久四邻静，寒灯势颇孤。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。